Os antipasaus d'os letons emigroron dende l'este empentatos por os eslavos orientals. Os letons prenen o nombre d'os latgallians (latgalli), qui orichinalment viviban en o noreste d'a Letonia actual y absorbioron a los selons, a los zemgalians y a los curs, que yeran d'a branca balta, y a los livos locals. Como muestra que os pueblos baltos orientals inicialment ocupaban tierras més a l'este, huei eslavizatas tenemos o feito que os letons encara denominan krievs a los rusos, y bi heba una antiga etnia eslava oriental dita "krivicians", que conoixioron os viquingos. Existe a teoría que diz que os krivicians empentoron a los letons enta l'ueste fendo-los emigrar ta l'actual Letonia.